Անդրադառնալով ամբաստանյալ Արսեն Մաթեւոսյանի վերաբերյալ դրվագին, թե սուպերմարկետում շշով հարվածել է արդեն իսկ վնասվածքներ ստացած Արմեն Փիրոյանին՝ պաշտպանական կողմը նշեց, որ Մաթեւոսյանն ընդամենը փորձել է բաժանել ընկերոջն այդ տղամարդուց եւ այդ պատճառով շշով հարվածել է, բայց վնասելու դիտավորություն չի ունեցել, պարզապես որ «հյութը լցվի գլխին»: Ինչ վերաբերվում է ամբաստանյալ Էդվարդ Թորոսյանին, պաշտպանները պնդեցին, որ նա կատարվածի հետ որեւէ առնչություն չունի, մեղադրյալի աթոռին է հայտնվել, քանի որ Աշոտ Մնացականյանի ընկերն է: